S-491/2016

Mál þetta, sem dómtekið var 5. þessa mánaðar, var höfðað með ákæru lögreglustjórans á höfuðborgarsvæðinu, útgefinni 22. nóvember síðastliðinn, á hendur B-kk-þgf U-kk-þgf, kt. 000000-0000, Auðbrekku 18 í Kópavogi, „fyrir eftirtalin brot:

1. Umferðar- og vopnalagabrot, með því að hafa fimmtudaginn 17. mars 2016 ekið bifreiðinni [...] sviptur ökurétti og óhæfur til að stjórna henni örugglega vegna áhrifa ávana- og fíkniefna (í blóði mældist kókaín 55 ng/ml og MDMA 420 ng/ml) um Bæjarhraun í Hafnarfirði, við Hraunhamar, þar sem lögregla stöðvaði aksturinn og að hafa haft í vörslum sínum hafnarboltakylfu, sem lögreglumenn fundu við leit í bifreiðinni [...].

[...]

Telst brot þetta varða við 1., sbr. 2. mgr. 45. gr. a. og 1. mgr. 48. gr., allt sbr. 1. mgr. 100. gr. umferðarlaga nr. 50/1987 með áorðnum breytingum og c. lið 2. mgr. 30. gr., sbr. 1. mgr. 36. gr. vopnalaga nr. 16/1998.

2. Umferðarlagabrot, með því að hafa miðvikudaginn 27. júlí 2016 ekið bifreiðinni [...] sviptur ökurétti suður Strandgötu í Hafnarfirði, við íþróttahúsið.

[...]

Telst brot þetta varða við 1. mgr. 48. gr., sbr. 1. mgr. 100. gr. umferðarlaga nr. 50/1987 með áorðnum breytingum.

3. Umferðarlagabrot, með því að hafa fimmtudaginn 6. október 2016 ekið bifreiðinni [...] sviptur ökurétti, undir áhrifum áfengis og óhæfur til að stjórna henni örugglega vegna áhrifa ávana- og fíkniefna (í blóði mældist vínandamagn 0,64 ‰, amfetamín 290 ng/ml og kókaín 35 ng/ml) vestur Reykjanesbraut í Hafnarfirði, til móts við Tjarnarvelli, þar sem lögregla stöðvaði aksturinn.

[...]

Telst brot þetta varða við 1., sbr. 2. mgr. 45. gr., 1., sbr. 2. mgr. 45. gr. a. og 1. mgr. 48. gr., allt sbr. 1. mgr. 100. gr. umferðarlaga nr. 50/1987 með áorðnum breytingum.

Þess er krafist að ákærði verði dæmdur til refsingar, til greiðslu alls sakarkostnaðar og til að sæta sviptingu ökuréttar skv. 101. og 102. gr. laga nr. 50/1987, sbr. 25. og 26. gr. laga nr. 44/1993, sbr. 18. gr. laga nr. 66/2006. Krafist er upptöku á hafnarboltakylfu, sem lögregla lagði hald á, með vísan til 1. mgr. 37. gr. vopnalaga nr. 16/1998.“

Um málsatvik er skírskotað til framangreindrar ákæru.

Ákærði hefur fyrir dómi skýlaust játað háttsemi sína og var farið með málið samkvæmt 164. gr. laga um meðferð sakamála nr. 88/2008 og það tekið til dóms án frekari sönnunarfærslu eftir að aðilum hafði verið gefinn kostur á að tjá sig í stuttu máli um lagaatriði og ákvörðun viðurlaga.

Sannað er með skýlausri játningu ákærða, sem er í samræmi við framlögð sakargögn, að hann hafi gerst sekur um þá háttsemi sem saksókn á hendur honum tekur til samkvæmt framansögðu og er háttsemin réttilega heimfærð til refsiákvæða í ákæru. Ákærði hefur því unnið sér til refsingar.

Fyrir liggur vottorð [...]. Samkvæmt framlögðu sakavottorði hefur honum í fjögur skipti verið gerð refsing vegna afbrota, en þar af hafa eftirgreind brot hans áhrif við ákvörðun refsingar í máli þessu. Með sátt hjá lögreglustjóra 9. september 2014 samþykkti hann greiðslu sektar og tímabundna sviptingu ökuréttar, fyrir að aka undir áhrifum ávana- og fíkniefna. Með dómi 30. október 2015 var hann dæmdur í þrjátíu daga fangelsi, skilorðsbundið til þriggja ára, og sviptur ökurétti í fjögur ár, fyrir að brot gegn ýmsum ákvæðum umferðarlaga, þar á meðal fyrir að aka sviptur ökurétti og undir áhrifum áfengis og ávana- og fíkniefna, auk brota gegn vopnalögum og lögum um ávana- og fíkniefni. Með brotunum sínum nú hefur ákærði rofið skilyrði fyrir frestun á fullnustu refsingar þess dóms og með vísan til 60. gr. almennra hegningarlaga nr. 19/1940, er refsing dómsins því tekin upp og dæmd með þeirri refsingu sem ákærða er nú gerð. Eftir því og að framangreindum sakaferli ákærða virtum, sbr. 5. tl. 1. mgr. 70. gr. þeirra laga, og samkvæmt 77. gr. sömu laga, þykir refsing ákærða hæfilega ákveðin fangelsi í 75 daga og skal fullnusta hennar bundin skilorði á þann veg sem nánar greinir í dómsorði.

Með vísan til 3. mgr., sbr. 1. mgr. 101. gr. og upphafsákvæðis 1. mgr. 102. gr. umferðarlaga, verður ákærði jafnframt sviptur ökurétti ævilangt.

Ákærði hefur fyrir dómi samþykkt kröfu ákæruvaldsins um upptöku. Á grundvelli 1. mgr. 37. gr. vopnalaga nr. 16/1998, skal hann sæta upptöku á hafnarboltakylfu, eins og í dómsorði greinir.

Á grundvelli 1. mgr. 218. gr. laga nr. 88/2008 er ákærði dæmdur til að greiða sakarkostnað málsins, sem samkvæmt yfirliti um slíkan kostnað og með stoð í öðrum framlögðum gögnum, nemur 349.090 krónum vegna rannsóknar málsins, og þóknun skipaðs verjanda hans, B-kk-ef E-kk-ef héraðsdómslögmanns, sem þykir hæfilega ákveðin 80.600 krónur, að meðtöldum virðisaukaskatti.

H-kk-nf Þ-kk-nf, aðstoðarmaður dómara, dæmir mál þetta.

D ó m s o r ð:

Ákærði, B-kk-nf U-kk-nf, sæti fangelsi í 75 daga, en fresta skal fullnustu 30 daga refsingarinnar og falli sá hluti hennar niður að liðnum þremur árum frá uppsögu dóms þessa að telja, haldi ákærði almennt skilorð 57. gr. almennra hegningarlaga nr. 19/1940.

Ákærði er sviptur ökurétti ævilangt.

Ákærði sæti upptöku á hafnarboltakylfu, sem hald var lagt á.

Ákærði greiði 429.690 krónur í sakarkostnað, þar með talda þóknun skipaðs verjanda síns, B-kk-ef E-kk-ef héraðsdómslögmanns, 80.600 krónur.

H-kk-nf Þ-kk-nf